Tolong jelaskan mengenai Singapura dalam bahasa banjar

Republik Singapura (basa Inggris: Republic of Singapore; Hanzi sederhana: 新加坡共和国; pinyin: Xīnjīapō Gònghéguó; basa Tamil: சிங்கப்பூர் குடியரசு, Cingkappūr Kudiyarasu) adalah sabuting nagara kuta di Asia Tunggara nang ba'andak di hujung Samananjung Malaysia, bahalatan lawan Johor (Malaysia) wan Kapulauan Riau (Indunisia). Republik Singapura ba'andak 137 kilometer matan Khatulistiwa.

Pada awalnya banua Singapura marupakan kampung nalayan nang didiami ulih urang Malayu. Tumatan kamardikaannya matan Malaysia pada tahun 1965, standar kahidupan di nagara Singapura maningkat sacara landap. Investor asing dan parusahaan pamarintahan dalam bidang industri sudah ikunumi modern dalam sektor elektronik dan parakitan. Bapandalakan GDP (Gross Domestic Product), Singapura marupakan nagara paling sugih di dunia dalam paringkat ka-18. Walau pun Singapura baisi wilayah dan relatif halus, Singapura baisi simpanan dana cadangan sabasar US$139 milyar. Data survei matan Mercer Human Resource Consulting manyata'akan bahwa Singapura manduduki urutan ka-5 di Asia dalam standar kahidupan palarangnya; wan dalam urutan ka-14 di dunia.